Begoña Gartzia Arandigoien

Begoña Gartzia Arandigoien, ezaguna Alba izenez (Gares, Nafarroa, 1966ko martxoaren 11 – Santa Ana, El Salvador, ) nafar medikua izan zen. El Salvadorko Gerra Zibilaren amaiera garaian, bertan aritu zen gudu-zelaian lan egiten. El Salvadorko Armadak epaiketarik gabe erail zuen. Bere kasua enblematikoa da gerra horretan egindako gizateriaren aurkako krimenei buruzko justiziari buruz, eta El Salvadorreko Egiaren Batzordean jaso zen. Borroka-eremuan zerbitzu medikoak eskaintzen zituen bitartean exekutatu zuten, eta 7 hilabeteko haurdun zegoen.

 Agiri ofiziala 

 Ikerketa judiziala Nafarroan 
Espainiak El Salvadorren zuen enbaxadorea irailaren 21ean iritsi zen Barajasko aireportura Begoñaren gorupuarekin. Nafarroako Ospitaleko autopsiak 6 tiro jaso zituela adierazi zuen, horietako bat garondoan, bi zentimetrotara egindako tiroa.

 García Arandigoyen kasua El Salvadorreko Egiaren Batzordearen txostenean 
El Salvadorrerako Egiaren Batzordearen txostenak atal bat eskaintzen dio García Arandigoyen kasuari, Exekuzio estrajudizialaren barruan. Atalak azpiatal hauexek ditu:

1.- Kasuaren laburpena

2.- Gertaeren deskribapena: heriotza, gorpuaren azterketa ofiziala, autopsia Espainian, Egiaren Batzordeko adituaren txostena

3.- Ondorioak

 Justiziarako aukera 
Gizateriaren aurkako krimenen biktima ugari zigorgabetasunean mantentzen diren kasuetan ez bezala, García Arandigoyen kasua justizia-aukera bat izan daiteke, atzerritarra delako, eta horrek nazioarteko ikerketak ahalbidetzen dituelako.

 Egiaren Batzordearen ondorioa 
Egiaren Batzordea, El Salvadorreko Gerra Zibilari amaiera eman zioten Chapultepec-eko Bake Akordioek ezarritako erakundea, guda-gatazka horretan gertatutako giza eskubideen urraketa larrienak ikertzeko, kasua aztertu ondoren, honako ondorio hauetara iritsi zen:

1. Erabateko ebidentzia dago Begoña García Arandigoyen nazioarteko zuzenbide humanitarioaren aurka epaiketaz- kanpo exekutatua izan zela, Infanteriako Bigarren Brigadako kideek exekutatua, Salvador Hernández García tenientearen eta TTEko agintari nagusiaren agindupean. Armadako koronela José Antonio Almendáriz Rivas izanik

2. Argi dago ofizial horiek egitateak estali egin zituztela.

3. Botere Judizialaren erantzukizunaren ebidentzia osoa dago, Santa Anako barruti judizialeko Zigor-arloko lehena epaileA den Oscar Armando Áviles Magaña lizentziatuaren eta txandako auzitegiko mediku Neftalí Figuero Juarezen jarduketatik abiatuta. Azken horiek Begoña García Arandigoyenen gorpua aztertzen parte hartu zuten, eta erregistroan ez zuten sartu tiroek eragindako bi zauriak, zentimetro gutxi batzuetara egindakoak zirenik, heriotzaren arrazoiei buruzko ikerketa osoa eta inpartziala bete gabe utziz.

 Aintzatespenak 

 Urtero, irailaren 10ean, bere omenez, oroimen ekitaldia egiten da, jendearen zerbitzura hil zen martiritzat hartuz. 
 Gaur egun, Prestakuntza Komunitarioko bi zentrok dute haren izena.
 Erreferentziak 

 Kanpo estekak 

 La Locura a la Esperanza: hamabi urteko gerra El Salvadorren. El Salvadorrerako Egiaren Batzordearen txostena
 El Salvadorrerako Nazio Batuen Egiaren Batzordearen txostena
 El Salvador: hilketaren arduraduna, presidente izateko hautagaia

 Albari buruzko liburu biografikoaren aipamena

Kategoria:Garestarrak
Kategoria:Nafarroa Garaiko medikuak
Kategoria:Emakume medikuak